אורמס ריינסלו

אורמס ריינסלו (באסטונית: Urmas Reinsalu; נולד ב-22 ביוני 1975) הוא פוליטיקאי אסטוני שכיהן בראש מספר משרדים בממשלת אסטוניה.

ביוגרפיה
אורמס ריינסלו נולד בטאלין. הוא סיים לימודי משפטים באוניברסיטת טרטו בשנת 1997. לאחר סיום הלימודים הוא התחיל לעבוד במערכת הממשלתית. מספר שנים הוא היה יועץ של נשיא אסטוניה.

בשנת 2007 אורמס ריינסלו נבחר לראשונה לפרלמנט האסטוני. בשנת 2012 הוא נבחר להיות בראש מפלגת המולדת במקום מארט לאר. במאי 2012 ריינסלו החל לכהן כשר ההגנה של אסטוניה. בתפקיד זה הוא כין עד לשנת 2014.

בבחירות כלליות שנערכו בשנת 2015 מפלגה שהוא עמד בראשה לא זכתה להצלחה יתרה ואיבדה 9 מקומות בפרלמנט. בעקבות כך, ריינסלו התפטר מתפקיד יושב ראש המפלגה. המפלגה בכל זאת הייתה חלק מהממשלה החדשה וריינסלו מונה לשר המשפטים. בתפקיד זה הוא כיהן עד לשנת 2019.

בשנת 2019 ריינסלו מונה לשר החוץ וכיהן בתפקיד עד לשנת 2021 כאשר הוחלף על ידי אווה-מריה לימטס. ביולי 2022 מונה לתפקיד פעם נוספת.

קישורים חיצוניים

 קורות חיים

הערות שוליים

פוליטיקאים אסטונים
שרי חוץ
שרי הגנה
שרי משפטים
מעוטרי מסדר הכבוד של הרפובליקה הפדרלית של גרמניה
ילידי 1975